CELEX: 32012D0209
Language: hu
Date: 2012-04-20 00:00:00
Title: 2012/209/EU: A Bizottság végrehajtási határozata ( 2012. április 20. ) a 2008/118/EK tanácsi irányelv ellenőrzési és szállítási rendelkezéseinek a 2003/96/EK tanácsi irányelv 20. cikkének (2) bekezdésével összhangban egyes adalékokra történő alkalmazásáról (az értesítés a C(2012) 2484. számú dokumentummal történt)

24.4.2012   
            
            
               HU
            
            
               Az Európai Unió Hivatalos Lapja
            
            
               L 110/41
            
         A BIZOTTSÁG VÉGREHAJTÁSI HATÁROZATA
   (2012. április 20.)
   a 2008/118/EK tanácsi irányelv ellenőrzési és szállítási rendelkezéseinek a 2003/96/EK tanácsi irányelv 20. cikkének (2) bekezdésével összhangban egyes adalékokra történő alkalmazásáról
   (az értesítés a C(2012) 2484. számú dokumentummal történt)
   (2012/209/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az energiatermékek és a villamos energia közösségi adóztatási keretének átszervezéséről szóló, 2003. október 27-i 2003/96/EK tanácsi irányelvre (1) és különösen annak 20. cikke (2) bekezdésére,
   mivel:
   
               (1)
            
            
               A holland hatóságok által a 2003/96/EK irányelv 20. cikkének (2) bekezdése alapján előterjesztett kérelem nyomán a Bizottság elfogadta a 2008/118/EK tanácsi irányelv ellenőrzésre és szállításra vonatkozó rendelkezéseinek a 3811 KN-kód alá tartozó termékek tekintetében való, a 2003/96/EK tanácsi irányelv 20. cikkének (2) bekezdésével összhangban történő alkalmazásáról szóló, 2011. szeptember 16-i 2011/545/EU bizottsági végrehajtási határozatot (2). A végrehajtási határozat a 3811 KN-kód alá tartozó összes terméket a jövedéki adóra vonatkozó általános rendelkezésekről és a 92/12/EGK irányelv hatályon kívül helyezéséről szóló, 2008. december 16-i 2008/118/EK tanácsi irányelv (3) ellenőrzési és szállítási rendelkezéseinek hatálya alá vonja.
            
         
               (2)
            
            
               A holland hatóságok által előterjesztett kérelemnek megfelelően a 2011/545/EU végrehajtási határozat elfogadása az adócsalás, az adókikerülés és az adójogi rendelkezésekkel való visszaélés megelőzése érdekében történt, tehát ezt a célt szolgálta egyes, motor-tüzelőanyagok adalékaként való felhasználásra szánt – és ez esetben a 2003/96/EK irányelv szerint adóköteles – termékeknek a 2008/118/EK irányelvben előírt ellenőrzési és szállítási rendelkezések hatálya alá vonása.
            
         
               (3)
            
            
               A 2011/545/EU végrehajtási határozat elfogadása után a Bizottság figyelmét ráirányították a 3811 21 00 és a 3811 29 00 KN-kód alá tartozó termékek sajátos helyzetére. Ezek a termékek sem fűtőanyagként vagy motor-tüzelőanyagként, sem ezek adalékaként való felhasználásra nincsenek szánva, és nem tesznek lehetővé adócsalást, adókikerülést vagy visszaélést az adójogi rendelkezésekkel. Ezért nem indokolt, hogy a 2008/118/EK irányelv ellenőrzési és szállítási rendelkezései kiterjedjenek rájuk. Ennek megfelelően az említett ellenőrzési és szállítási rendelkezéseket kizárólag a 3811 11 10, a 3811 11 90, a 3811 19 00 és a 3811 90 00 KN-kód alá tartozó termékek esetében indokolt alkalmazni.
            
         
               (4)
            
            
               A 2011/545/EU végrehajtási határozat helyett ennek megfelelően el kell fogadni egy másik, vele analóg határozatot, amelynek azonban kizárólag a 3811 11 10, a 3811 11 90, a 3811 19 00 és a 3811 90 00 KN-kód alá tartozó termékekre kell vonatkoznia.
            
         
               (5)
            
            
               Az e határozatban előírt intézkedések összhangban vannak a Jövedékiadó-bizottság véleményével,
            
         ELFOGADTA EZT A HATÁROZATOT:
   1. cikk
   A 2031/2001/EK bizottsági rendelettel (4) módosított 2658/87/EGK tanácsi rendelet (5) I. melléklete szerinti 3811 11 10, 3811 11 90, 3811 19 00 és 3811 90 00 KN-kód alá tartozó termékekre 2013. január 1-jétől – a 2003/96/EK irányelv 20. cikkének (2) bekezdésével összhangban – alkalmazni kell a 2008/118/EK irányelv ellenőrzési és szállítási rendelkezéseit.
   2. cikk
   A 2011/545/EU végrehajtási határozat hatályát veszti.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2012. április 20-án.
      
         
            a Bizottság részéről
         
         Algirdas ŠEMETA
         
            a Bizottság tagja
         
      
   
   
      (1)  HL L 283., 2003.10.31., 51. o.
   
      (2)  HL L 241., 2011.9.17., 33. o.
   
      (3)  HL L 9., 2009.1.14., 12. o.
   
      (4)  HL L 279., 2001.10.23., 1. o.
   
      (5)  HL L 256., 1987.9.7., 1. o.